പാരാലിമ്ബിക്സില് ഇന്ത്യക്ക് തിരിച്ചടി ഡിസ്കസ് ത്രോയില് വിനോദ് കുമാറിന്റെ മെഡല് നഷ്ടമായി ടോക്കിയോ പാരാലിമ്ബിക്സില് ഇന്ത്യന് ഡിസ്കസ് ത്രോ താരം വിനോദ് കുമാറിന് ഇന്നലെ എഫ് 52 കാറ്റഗറി വെങ്കല മെഡല് നേടി. എന്നാല് ഇപ്പോള് അദ്ദേഹത്തിന് മെഡല് നഷ്ടപ്പെട്ടു. വിനോദ് കുമാറിനെ അയോഗ്യനാക്കിയതോടെയാണ് അദ്ദേഹത്തിന് മെഡല് നഷ്ടമായത്. അദ്ദേഹത്തിന് മെഡല് ലഭിച്ചതിന് ശേഷം മറ്റ് രാജ്യങ്ങള് എതിര്പ്പുമായി എത്തിയിരുന്നു. വിനോദിന് F52 എന്ന ഈയിനത്തില് മല്സരിക്കാന് അര്ഹതയില്ലെന്നായിരുന്നു മറ്റ് രജ്യങ്ങള് പറഞ്ഞത്. ഇതിനെ തുടര്ന്ന് സംഘാടകര് ഇത് പുനഃപരിശോധിക്കാന് തീരുമാനിച്ചു. തല്ക്കാലത്തേക്ക് മത്സര ഫലം മരവിപ്പിക്കുകയും ചെയ്തു. തുടര്ന്ന നടത്തിയ പരിശോധനയില് വിനോദിന് ഈയിനത്തില് മല്സരിക്കാന് അര്ഹതയില്ലെന്നു കണ്ടെത്തുകയും ചെയ്തു. ഇതിനെ തുടര്ന്ന് അദ്ദേഹത്തിന് മെഡല് നഷ്ടമാവുകയും ചെയ്തു. നേരത്തെ പാരാലിമ്ബിക്സില് ഇന്ത്യക്ക് രണ്ടാം സ്വര്ണം ലഭിച്ചിരുന്നു. പുരുഷന്മാരുടെ എഫ്64 ജാവലിന് ത്രോയില് സുമിത് അന്്റിലാണ് ഇന്ത്യയുടെ രണ്ടാം സ്വര്ണം നേടിയത്. ലോക റെക്കോര്ഡോടെയാണ് സുമിതിന്്റെ മെഡല് നേട്ടം. ആദ്യ ത്രോയില് 66.95 മീറ്റര് എറിഞ്ഞ് റെക്കോര്ഡിട്ട സുമിത് അടുത്ത ഏറില് ആ ദൂരം തിരുത്തി 68.08 ദൂരത്തേക്ക് ജാവലി എറിഞ്ഞ് ആ റെക്കോര്ഡ് തിരുത്തി. അവസാന ത്രോയില് ആ റെക്കോര്ഡും സുമിത് തിരുത്തി. 68.55 മീറ്ററാണ് അവസാന ത്രോയില് അദ്ദേഹം കണ്ടെത്തിയത്.